Renovació intergeneracional en sistemes agrícoles de la UE.
La mitjana d'edat de les zones agràries europees augmenta.
Segons les últimes dades de la Unió Europea, només l'11% dels agricultors europeus és menor de 40 anys.
Però, com poden els responsables polítics revertir aquesta situació?
Cap a on han d'orientar les polítiques agràries per impedir un col·lapse del sistema agrícola?
Són algunes de les preguntes a què tracta de donar resposta aquest document del projecte europeu SURE-Farm
Aquest informe proporciona una visió general quantitativa de la migració a les zones rurals per a tota la UE.
Inclou una descripció de les característiques sociodemogràfiques i els principals indicadors d'integració dels migrants que viuen a les zones rurals i s'ocupen en el sector agrícola.
El document proporciona una anàlisi més detallada del cas d'Espanya i d'Itàlia.
S'hi exploren patrons de concentració de migrants en unitats administratives locals específiques en relació amb les característiques locals de l'agricultura.
Finalment, l'últim capítol descriu les diferents sensibilitats i actituds davant la immigració quan es tenen en compte els enquestats que viuen a ciutats, ciutats de mida mitjana i petita i zones rurals
L'activitat agrícola i el repte de la rendibilitat
Comitè Econòmic i Social Europeu (CESE), 28 de juny de 2019.
Comitè Econòmic i Social Europeu (CESE)
El CESE ha elaborat aquest dictamen per destacar l'important paper dels agricultors europeus i la seva contribució a l'economia de la UE, en vetllar per la seguretat alimentària i mantenir vives les zones rurals.
Sovint, aquesta contribució no es veu recompensada com es mereix, cosa que dissuadeix les noves generacions de fer-se càrrec de les explotacions agrícoles familiars i minva l'atractiu del sector per als nouvinguts.
L'informe constata que la renda d'agricultors i ramaders representa de mitjana un 46,5% de la resta de sectors econòmics
L'any 2018, el sector agroalimentari espanyol va generar el 9,2% del valor afegit del total de l'economia espanyola, un 2,3% més que l'any 2017, tenint en compte tota la cadena de valor: sector primari, transformació i comercialització.
Això es desprèn del darrer informe de l'Observatori sobre el sector agroalimentari de Cajamar.
Aquest document quantifica de manera conjunta les diferents branques productives que defineixen el sector agroalimentari (tant les del sector primari com de la indústria agroalimentària), amb el focus posat en el sector espanyol i el seu context europeu.
Inclou un ampli nombre d'indicadors que permeten analitzar el sector agroalimentari espanyol
Intensificar l'acció de la UE per protegir i restaurar els boscos del món: SWD(2019) 307 final
Comunicació de la Unió Europea que recull l'estratègia per protegir i alhora millorar la salut dels boscos, especialment els boscos primaris, i per augmentar considerablement la superfície forestal sostenible i amb diversitat biològica arreu del món.
Entre les accions per a la protecció dels boscos, la Comissió Europea anuncia la creació d'un Observatori de la UE sobre la desforestació i la degradació forestal.
Aquest observatori supervisarà la desforestació a partir de dades d'observació de la Terra, en particular a partir del Programa Copèrnic de la UE.
L'observatori contribuirà al vuitè Pla d'acció ambiental i a l'Estratègia forestal de la UE
Adapta't ara: una crida global per al lideratge en matèria de resiliència climàtica
Aquest informe de la Comissió Mundial dirigida per Ban Ki-moon, vuitè secretari general de les Nacions Unides, Bill Gates, co-president de la Fundació Bill & Melinda Gates, i Kristalina Georgieva, consellera delegada del Banc Mundial, se centra a examinar l'adaptació al clima i proporcionar visions específiques i recomanacions en sectors clau: seguretat alimentària, medi natural, aigua, ciutats i àrees urbanes, infraestructures, gestió de riscos de desastres i finances.
Està dissenyat per inspirar l'acció entre els responsables de prendre decisions en els països, inclosos els caps d'estat i de governs, alcaldes, executius de negocis, inversors i líders de la comunitat
Adaptació al canvi climàtic en el sector agrícola a Europa
El canvi climàtic posa en perill el futur de l'agricultura a Europa.
Es preveu una reducció de les produccions de conreu i bestiar.
L'estudi afirma que l'adaptació al canvi climàtic ha de ser una prioritat màxima per al sector agrícola de la Unió Europea si es vol millorar la resiliència a esdeveniments extrems com ara sequeres, onades de calor i inundacions.
L'informe analitza els principals problemes que el canvi climàtic planteja a l'agricultura de la UE i les perspectives per als pròxims anys.
També proporciona una visió general de com les polítiques i programes de la UE aborden l'adaptació al canvi climàtic, i inclou exemples d'accions d'adaptació factibles i reeixides
Canvi climàtic i terres de conreu
Es tracta d'un informe alarmant sobre com la degradació sistemàtica dels sòls, la tala de boscos, la desertificació, les pràctiques agrícoles insostenibles i la reducció de la biodiversitat han convertit les nostres terres en una important font de carboni, cosa que posa en major risc la nostra seguretat alimentària i el medi ambient.
L'objectiu de l'informe és incitar la comunitat mundial a ampliar les mesures per adaptar-se al canvi climàtic i mitigar-ne els efectes.
Cal indicar que en breu se'n publicarà la versió en castellà.
L'informe puntualitza que per frenar l'escalfament global, a més de les mesures contra la desforestació, és essencial reduir els nivells de consum de carn que té la dieta humana a la major part del món desenvolupat
Oferta i tendències dels consumidors en la demanda mundial d'aliments
Breu informe quantitatiu sobre l'oferta i la demanda mundials d'aliments, els canvis en les preferències dels consumidors i els reptes comercials del sector agroalimentari.
L'estudi conclou que, en els darrers vint anys, el consum global d'aliments ha crescut més ràpidament que la població mundial
L'estat dels recursos genètics aquàtics mundials per a l'alimentació i l'agricultura
Aquest document examina la utilització dels recursos genètics aquàtics tant en la pesca de captura com en l'aqüicultura a les zones sota jurisdicció nacional.
Com a primer informe global d'aquest tipus, es basa en informació proporcionada per 92 estats, que en conjunt representen el 96% de la producció aqüícola mundial i més del 80% de la derivada de la pesca de captura.
L'estudi conclou que un ús més ampli, idoni i a llarg termini de les millores genètiques en l'aqüicultura, centrades en la cria selectiva, ajudarà a impulsar la producció alimentària per cobrir l'augment previst de la demanda de peix i productes pesquers, amb menys insums addicionals
Com l'enfocament alimentari des de la innovació pot fer que sigui sostenible i saludable
Document de treball del seminari internacional organitzat pel Ministeri d'Agricultura dels Països Baixos i l'OCDE, sota el títol Opcions polítiques per al sistema alimentari.
Aquest document de reflexió té com a objectiu facilitar un diàleg sobre la política alimentària amb els membres de la xarxa d'anàlisi de la cadena alimentària de l'OCDE.
El document elaborat pel Centre de Recerca de la Universitat de Wagenigem pretén inspirar una nova política alimentària que tingui en compte els grans reptes actuals i esdevingui més sostenible i saludable a escala global
Trencar amb els sistemes agraris i alimentaris: set experiències de transició agroecològica
Octubre de 2018 - juliol de 2019 (traducció), 127 p
Es tracta de la versió en castellà de l'informe que el Panel Internacional d'Experts en Sistemes Alimentaris Sostenibles (IPES-Food) va publicar el mes d'octubre de 2018 i que aquest butlletí va difondre.
L'informe demostra que és possible que les comunitats, les regions i els països sencers repensin i redissenyin els seus sistemes alimentaris i agrícoles, però això requereix canvis en la manera com les comunitats preveuen i regulen els seus sistemes alimentaris i en els valors que els sustenten, i com es comparteix el coneixement.
Diferents projectes d'agricultura ecològica desenvolupats a Mèxic, Nicaragua, Cuba i Espanya han estat elegits per demostrar que un model alternatiu és possible
Edició especial: progressos realitzats per assolir els Objectius de Desenvolupament Sostenible
Document oficial en versió espanyola que s'emmarca en el context del Fòrum Polític d'Alt Nivell que va tenir lloc el passat mes de juliol i cinc importants reunions dedicades al desenvolupament sostenible celebrades al setembre.
Aquesta "edició especial" de l'informe sobre els progressos realitzats per assolir els Objectius de Desenvolupament Sostenible s'ha preparat en cooperació amb l'Equip de Tasques del Sistema de les Nacions Unides sobre el Fòrum Polític d'Alt Nivell, copresidit pel Departament d'Afers Econòmics
Informe del seguiment dels avenços en indicadors d'Objectius de Desenvolupament Sostenible relacionats amb l'alimentació i l'agricultura
Informe sobre els indicadors de custòdia de la FAO.
En aquest informe, la FAO analitza, de manera visual, les principals tendències mundials i dades de fins a 234 països i territoris dels 4 indicadors de custòdia de la FAO (2, 6, 14 i 15).
Segons aquesta anàlisi, el món és lluny d'arribar a la majoria dels Objectius de Desenvolupament Sostenible (ODS) relacionats amb la fam, la seguretat alimentària i la nutrició
El resum que precedeix aquest informe de l'Institut de Recursos Mundials, amb seu a Washington, el va recollir el butlletí de Novetats Documentals núm. 220 del desembre de 2018.
L'informe s'adreça als governs del món perquè prenguin nota d'un ampli llistat de solucions destinades a donar resposta als tres grans desafiaments del sistema alimentari per a l'any 2050: la necessitat d'incrementar la producció d'aliments (en relació amb l'any 2010), evitar una expansió agrícola desfermada (en detriment de boscos o espais naturals) i reduir les emissions de gasos amb efecte d'hivernacle en el sector agrícola (que aporta ara una quarta part del total) a fi de complir l'Acord de París contra el canvi climàtic
Aquest nou estudi, encarregat per la plataforma britànica per l'agricultura i el desenvolupament hortícola AHDB, quantifica els impactes potencials del Brèxit en el comerç britànic de carn de vedella i carn d'ovella i les implicacions per a la cadena de subministrament, en diferents escenaris i en particular a escala d'explotació.
L'estudi també vaticina les tarifes probables que s'aplicaran a les importacions i exportacions del Regne Unit de vedella i xai en un Brèxit sense acord
El sector dels cereals de la UE: principals característiques, reptes i perspectives
Document d'informació sobre el sector dels cereals, situació actual i tendències.
El sector dels cereals de la UE s'enfronta a reptes no només estructurals sinó també econòmics i climàtics.
Els desenvolupaments del marc de les polítiques, tal com demostren les noves propostes de Política Agrària Comuna (PAC), i també els avenços en àmbits científics i tecnològics, indiquen el camí cap a un sector més eficient.
Però els reptes sectorials són nombrosos.
El procés de reforma de la PAC per al període post2020 que promou un nou model d'execució i plans estratègics suposa sortir d'un context conegut
Les oportunitats que ofereix la blockchain en agricultura i agroalimentació
Aquest document presenta els principals usos de la tecnologia blockchain en els sectors agrícola i agroalimentari, basada en aplicacions concretes, i discuteix els límits i els debats que l'envolten.
Permetria establir registres transparents i descentralitzats, capaços d'enregistrar informació de manera verificable, permanent i inalterable, sense la participació de terceres parts
Bioeconomia i la sostenibilitat del sistema agrícola i alimentari: oportunitats i reptes polítics
La bioeconomia està adquirint un protagonisme creixent en el debat polític, amb diversos països desenvolupant estratègies de bioeconomia per dissociar el creixement econòmic de la dependència dels combustibles fòssils, i també com a camí per assolir els Objectius de Desenvolupament Sostenible (ODS).
Aquest informe analitza les oportunitats i els reptes polítics que presenta la bioeconomia en passar a un sistema agroalimentari més sostenible.
Proporciona una visió general de les estratègies de bioeconomia nacional basades en una revisió de la literatura i informació proporcionades pels governs en resposta a un qüestionari
Lectures recomanades de 20 de setembre de 2019
Consell Català de la Producció Agrària Ecològica (CCPAE)